Ich, Hans Torer von Waltzhuͦt, beken̄ offenlich mitt disem brief, als mir die erwirdigen, geistlichen frowen, eptissin und convent ze Kùngsfelden ꝫcꝭ,
min gneͣdig frowen, ir guͤter ze Aͤspach, die ich vormaln von inen empfangen gehept, zekouffen geben habent ✳ nach in̄halt ir koufbriefs, ✳ mir darub̄ vō
inen besigelt geben, der von wort ze wort also wist: ✳ wir, eptissin und convent ze Kùngsfelden, Santt Claren ord₎, Cōstentzer bistuͦms, bekēnent
offenlich mitt disem brief, das wir nach guͦter zitlicher vorbetrachtung unser̄ und unsers gotzhus nutz damitt ze fùrdern ✳ fùr uns, ✳ unser gotzhus un̄ nachkomen ze Kùngsfeld₎ ✳ dem erbˀn Hansen Torer von Waltzhuͦt ✳ zuͦ hand₎ sins selbes und siner erben ✳ die guͤter, so unser gotzhus und wir dahar ze Aͤspach, ob Togern bi Waltzhuͦt gelegē, ✳ gehept ✳ und im die vormaln umb drù pfund haller geltz ✳ gelichen hattent, ✳ die siēt widem odˀ nitt, ✳ mitt
allen
und jegklichē stuken, so darin un̄ zuͦ nach in̄halt unser urbar an acker, ✳ wisen, ✳ holtz, ✳ vaͤld, ✳ hus, ✳ hof, ✳ wun̄, ✳ weid, ✳ wasser, ✳ wasserleitinē und andˀm ✳ jendert gehoͤrēt oder gehoͤren sollēt ✳ mitt dē
jetzgen̄ zins und aller zuͦgehoͤrd, als wir im die vormaln, wie vor staͧt, ✳ gelichen gehept ✳ eins steten, vesten und ewigen koufs, in kraft und urkùnd dis briefs, recht
und redlich vˀkouft und ze kouffen gebē habēt ✳ umb vierzig Rinsch guldin, ✳ der wir von im, dem genēpten Torer, in unsers gotzhus und unsˀn kuntlichē nutz ✳ gātz
bezalt sind. ✳ indisem kouf ist ouch in sundˀs berett ✳ und uns damitt vorbehalten ✳ all zechenden von den obgen̄ guͤtˀn ✳ und darzuͦ und mitt all zins und zechēd₎
und was sich von den guͤtˀn ✳ und dero wegen unsˀm gotzhus, uns und unsˀn nachkomen ✳ herin ✳ zegebend, ✳ zetuͦnd ✳ und dienent ✳ gebùrt, ✳ es sie von der Blaͤsier
guͤtˀn odˀ andˀn, ✳ das alles sol hinfùr allweg ✳ als dahar ✳ unsˀm gotzhus, uns und unsern nachkomen ✳ zuͦgehoͤren, ✳ gevolgen ✳ werden ✳ und den Torer, sin erbē und
nachkomen nùtzit beruͤren, ✳ usgenomen den zins, darūb der Torer, ✳ die obgen̄ guͤter, wie vorstat, ✳ empfangē, gehept und aber den mitt den guͤtˀn, als oͧch vor
staͧt, ✳ abgekouft haͧt. ✳ was sich aber von derselbē obgen̄ guͤter wegen ✳ hinus zetuͦnd und dienent ✳ gebùrt, ✳ es sie mitt wuͦcher, vich davō zehabēt ✳ odˀ andˀm zetuͦnd, ✳ nùtzit usgenomen, ✳ sond der Torer, sin erbē und nachkomen ✳ jetz und hinfùr allweg in irm costē ✳ habē ✳ tuͦn und unser gotzhus, ✳ uns un̄ unser nachkomen
darin̄ verstaͧn ✳ und uns gantz nùtzit beruͤren. ✳ wir hand ouch dem Torer der stucken, ✳ so zuͦ den obgen̄ guͤtern nach in̄halt unser urbar gehoͤrēt ein schrift
vō unsmˀ urbar geben. ✳ und wir entzichent und entwerent uns ouch daruf ✳ fùr uns, unser gotzhus und nachkomen ze Kùngsfeld₎ ✳ des vorgen̄ koufs und
der guͤter und gùlt darin̄, als vor staͧt begriffen, ✳ und gebent soͤlichs lidklich uf, in und zuͦ handen Hansen Torers, dickgen̄t, und siner erbē, ✳ setzent si ouch in nutzlich
gewerd in̄zehabēt, zenutzēt, zeniessent ✳ un̄ damitt zetuͦnd und laͤssent, ✳ als mitt dem iren ✳ aͧn unsers gotzhus, ✳ unser und unser nachkomen ze Kùngsfeld₎, ✳ ouch mēgklichs von unser wegen sumen, irren und insprechen. ✳ wir gelobent inē ouch daruf in wis und fùr als vor ✳ dis koufs in den gedingen, so vor staͧnd, recht werē ze
sind und des guͦt sicher werschaft nach recht zetuͦnd, ✳ wo, ✳ wen̄, ✳ wie ✳ und als dick sich das hinfùr gebùrt und zeschulden kumpt, ✳ ouch wider disen kouf, wie vor staͧt,
disen brieff noch eynich ir in̄halt ✳ niemer zeredent, ✳ zetuͦnd noch vˀwilligē zebeschechn̄ ✳ in eynich wise, ✳ sunder das alles war und staͤt zehalten ✳ und vˀzichēt,
uns ouch darùber fùr uns, unser gotzhus und nachkomen zuͤ Kùngsfeld₎ aller schirm, hilf und uszùgen, ✳ geistlicher und weltlicher gerichtē, rechtē, gesetzten,
fryheitē, gnaden, fùnden und mittnamē alles des, so wir odˀ jemand hiewider ✳ erdencken, ✳ fùrzichen, ✳ geniessen ✳ uns behelfen, ✳ inē geschaden ✳ odˀ dawider sampt
oder sunder jemer sin moͤcht, ✳ ùbˀal in eynich wise, ✳ alles luterlich aͧn alle geverd, ✳ inkraft und urkùnd dis briefs, ✳ daran wir, obgen̄t eptissin und cōvent ze Kùngsfelden, fùr unser gotzhus, uns und unser nachkomen ✳ unser ampts und convents daselbs ze Kùngsfeld₎ des alles zewarem, steͣtē und vestem urkùnd insigel
gehenckt habent, und also vˀsigelt geben ist ✳ uff sampstag naͤchst nach santt Niclaus tag ✳ im winter, ✳ nach Cristi gebùrt vierzechenhundertsechzig und
zwey jar. ✳ ✳ und wie wol die obgen̄ min gnaͤdig frowen fùr sich, ir gotzhus und nachkomen ze Kùngsfeld₎ sich gen mir und minen erben ✳ nach in̄halt
des jetzgeschribnen briefs ✳ einer unbedingten werschaft ✳ des koufs halb ✳ verschrib̄e ✳ und mir damitt der stucken, ✳ der guͤtˀn ✳ ein schrift uss und von irm urbar ✳
geben habent ✳ ꝫcꝭ, ist denocht zewissen, ✳ das soͤlichs durch min und andrer von minē wegen ✳ ernstig bett und mir zefùrdrūg und lieb ✳ die stuck, des fùro zebehebn̄ und ervolgen mogen, ✳ beschechn̄ ✳ und abˀ im kouff und deshalbē nitt anders noch witer berett noch vˀlassen ist, ✳ den̄ also ✳ ich, obgen̄ter Hans Torer, ✳ min
erben odˀ nachkomen ✳ gewinnēt odˀ vˀlierent, ✳ an odˀ mitt der jetzgemelten ir urbar schrift ✳ oder der stucken, halb darin̄ beschriben, ✳ vil, ✳ wenig, ✳ ùtzit odˀ nùtzit, ✳ oder
was sich deshalben macht odˀ begit, ✳ es sie ze gewin, ✳ ze costen, ✳ ze vˀlust ✳ oder wie sich das gefuͤgt, ✳ beruͤrt min gneͣdig frowen, ✳ ir gotzhus und nachkomen ze Kùngsfeldē gantz indehein wise, ✳ sunder mich, min erbē und nachkomen und wir sond si ouch darin̄ ✳ vor allē costen, ✳ schaden ✳ und in allweg ✳ verstaͧn. ✳ ✳ und si sind uns
ouch darumb noch umb disen kouf fùro deheiner werschaft noch ùtzit anders schuldig, noch vˀbund₎, weder jetz noch hinfùr, in eynich wise den̄ im kouff, luter berett ✳ ist, ✳ das mitt ùbergeben der urbarschrift, die ich ouch han, ✳ die werschaft des koufs gantz soͤlt beschechn̄ und si uns deshalben gantz nùtzit vˀbundē, noch
fùro pflichtig sin in keinen weg. ✳ und das sol ouch also und nach in̄halt dis, mins vˀschribens un̄ nitt nach in̄halt des koufbriefs, den ich vō inē hab un̄ vorgeschribē staͧt, ✳ der werschafthalb, ✳ jetz und hinfùr, allweg ✳ bestaͧn, ✳ beliben, ✳ und ich, ✳ min erbē und nachkomē, ✳ si ir gotzhus und nachkomen ze Kùngsfeld₎ nitt witer
ersuͦchē, ✳ anvordˀn, ✳ bekùmbˀn, ✳ noch wir dawider reden, noch tuͦn, in eynich wise, ✳ sundˀ sond wir, ✳ ich, min erbē und nachkomē, das alles war und steͣt haltē bi
unsˀn guͦtē truwen ✳ und uns davor, noch widˀ gantz nùtzit behelfen, schirmē, ✳ inen schaden, ✳ noch dawider sin, ✳ dehein gericht, ✳ recht, ✳ uszug, ✳ fund ✳ noch ander
ursachē ùbˀal in eynich wise, alles ungevarlich, in kraft und urkùnd disz briefs, ✳ ✳ mitt des edeln und vesten junckher Wilhelms von Griessen, mins gnaͤdigē
liebn̄ junckhˀn, der bi diser abredūg, wie vor staͧt, ✳ gewesen ist, ✳ angehencktē insigel fùr mich, ✳ im und sinen erbē aͧnschaden, ✳ nach minˀ bett und darundˀ ich oͧch
mich, min erbē und nachkomen diser sach ✳ brestēhalb eigens insigels ✳ vestēklich vˀbind und des alles zuͦ warē, vestē urkùnd offenlich vˀsigelt un̄ minē
frowen von mir gebē uff sun̄tag nechst nach santt Niclaus tag im winter, nach Cristi gebùrt vierzechenhundertsechzigundzwey jar. ✳